b'\n_START_ARTICLE_\nRekilaulu\n_START_PARAGRAPH_\nRekilaulu on Suomessa nelis\xc3\xa4keist\xc3\xa4 ja riimillist\xc3\xa4 uudempaa kansanlaulua. Virossa rekilauluilla tarkoitetaan vanhaa alkusointuista runostoa. Rekilaulut olivat 1800-luvun Suomessa suosituin laulumuoto. Sana rekilaulu on k\xc3\xa4\xc3\xa4nn\xc3\xb6s saksan kielen piirilaulua tarkoittavasta sanasta Reihenlied tai Reigenlied._NEWLINE_Rekilaulujen loppusoinnut sijoittuvat s\xc3\xa4keist\xc3\xb6n toiseen ja nelj\xc3\xa4nteen s\xc3\xa4keeseen. Niille on usein pidetty luontaisena luonnonjohdantoa: aiemmassa s\xc3\xa4keess\xc3\xa4 piirret\xc3\xa4\xc3\xa4n luonnonkuva, joka seuraavassa s\xc3\xa4keess\xc3\xa4 vertautuu laulun varsinaiseen sanomaan.'